
NR.     /23.05.2024                                        

PRIMARUL COMUNEI DIECI


În temeiul prevederilor  art. 136, alin. (8), lit. a) din  OUG nr. 57/2019 privind Codul administrativ cu modificările și completările ulterioare, propun aprobarea, de către Consiliul local al Comunei Dieci, a proiectului de hotărâre referitor la aprobarea devizului general pentru obiectivul de investiții  “Reabilitare drum comunal DC 33 și modernizare străzi în comuna Dieci, județul Arad”
REFERAT DE APROBARE

                Având în vedere :

              -necesitatea reabilitarii drum comunal DC 33 și modernizarea unor străzi din localitățile Revetiș și Roșia având în vedere următoarele: 


a) sectoarele de drumuri publice analizate sunt străzi rurale din pământ, slab pietruite sau cu o îmbrăcăminte bituminoasă cu grosime redusă și degradată;


b) pe sectoarele modernizate, îmbrăcămintea bituminoasă are aspectul general al covorului asfaltic vechi, cu durata de exploatare expirată, afectat de multiple și frecvente defecțiuni. Defecțiunile care evidențiază o capacitate portantă insuficientă sunt evidente, iar pe anumite tronsoane sau suprafețe întinse covorul asfaltic este practic complet degradat;


c) zestrea rutieră evidențiată de studiul geotehnic confirmă starea de degradare existentă de pe aceste sectoare, aceasta caracterizându-se prin staturi de fundație cu

grosime extrem de redusă.


-Obiective preconizate a fi atinse prin realizarea investiției publice:


a)Modernizarea (reabilitarea) drumurilor locale analizate, cu lungimea de 8,3 km,

din comuna Dieci, județul Arad, este importantă din punct de vedere social şi economic

pentru comuna, iar realizarea lucrărilor va îmbunătăţii considerabil starea tehnică a drumurilor publice respective şi, implicit, confortul şi siguranţa circulaţiei.


b)condiţiile de mediu se vor ameliora prin reducerea noxelor eliminate în atmosferă, diminuarea zgomotului şi vibraţiilor produse de circulaţia rutieră, iar cheltuielile de exploatare suportate de participanţii la circulaţia rutieră se vor diminua.

   
- art.129 alin (2) lit.b) ,alin.(4), lit.d) și alin.(14), din OUG nr.57/2019 privind Codul Administrativ;

 
 Apreciez ca fiind oportună adoptarea hotărârii privind: aprobarea devizului general pentru obiectivul de investiții “Reabilitare drum comunal DC 33 și modernizare străzi în comuna Dieci, județul Arad”.

PRIMAR

                                                                      Galea Ștefan Petru

